வெறுமை கண்ட பின், யாவரும் யார் என விரும்பார்; குறுமை கண்டவர் கொழுங் கனல் என்னினும் கூசார்; சிறுமை கண்டவர் பெருமை கண்டு அல்லது தேறார்.' 11 இராமன் வேண்டுகோள்படி இலக்குவன் வில்லைக் கொடுத்தல் திருதி என்பது ஒன்று அழிதர, ஊழியில் சினவும் பருதி மண்டிலம் எனப் பொலி முகத்தினன், பல் கால், 'தருதி, வில்' எனும் அளவையில், தம்பியும் வெம்பிக் குருதி வெங் கனல் உமிழ்கின்ற கண்ணினன் கொடுத்தான். 12